Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 110/12/8806	Košice, 5.4.2012
EEČ : 2-65-82-2012

U Z N E S E N I E

Trestná vec:	obvinený XXXXX a spol.  
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
    v lesnom poraste č. 295-00 na parcele č. 155/1 v katastrálnom území obce Mudrovce, okres XXXXX - okolie, 7.2.2012 v čase medzi 14.00 hod až 14.30 hod po predchádzajúcej vzájomnej dohode neoprávnene spílili a následne odcudzili dreviny duba a hraba v množstve 0,30 plm, čím takto svojim konaní spôsobili pre Lesy SR, š.p. Banská Bystrica, Odštepný závod XXXXX, Lesnú správu XXXXX spôsobil škodu vo výške 15 €.        

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ Bidovce, sp. zn. ORP-187/BI-KS-2012 zo dňa 7.2.2012 bolo vznesené obvinenie XXXXX a XXXXX za prečin krádeže podľa § 212 ods. 2 písm. d/ Trestného zákona spáchaný v spolupáchateľstve podľa § 20 Trestného zákona, na tom skutkovom základe, ako je to uvedené vo výrokovej časti tohto uznesenia.

    Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

    a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne
    b/ nahradil škodu, ak bola činom spôsobená alebo s poškodeným o jej náhradu uzavrel dohodu alebo urobil iné potrebné opatrenia na jej náhradu,
    c/ vzhľadom na osobu obvineného s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

    Po preskúmaní spisového materiálu som zistil, že u obvinených sú splnené zákonné podmienky pre podmienečné zastavenia trestného stíhania.

    Trestný zákon za prečin, pre ktorý sú obvinení stíhaní ustanovuje hornú hranicu trestu odňatia slobody do dvoch rokov.

    Obvinení sa k spáchaniu prečinu v celom rozsahu priznali a dali súhlas pre prípadne rozhodnutie prokurátora o podmienečnom zastavení trestného stíhania.
    
     Obvinení slobodne, vážne, zrozumiteľne a určito vyhlásili, že spáchali skutok, za ktorý sú stíhaní a svoje konanie oľutovali.

    Zo zápisnice o výsluchu splnomocneného zástupcu poškodenej organizácie XXXXX vyplýva, že obaja obvinení dňa 27.2.2012 škodu spôsobenú trestným činom v celom rozsahu uhradili. 

    Obvinení v období posledných desiatich rokoch neboli súdne trestaní. 

    Z miesta bydliska sú obvinení hodnotení všeobecne.
    
    Vzhľadom na osoby obvinených, ich doterajší spôsob života, okolnosti prípadu som dospel k záveru, že doposiaľ vedené trestné stíhanie už dostatočne výchovne zapôsobilo na obvinených a možno dôvodne predpokladať, že podmienečné zastavenie trestného stíhania bude na nich vplývať tak, aby sa v budúcnosti nedopustili žiadneho protiprávneho konania.

    Keďže boli splnené všetky zákonné podmienky pre podmienečné zastavenie trestného stíhania, považujem toto rozhodnutie za opodstatnené.

    Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.          

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Bujňák
prokurátor